Garažni rock
Garage rock je glazbeni žanr, podvrsta rocka. Nastao je početkom šezdesetih, prvenstveno u SAD-u, ali i u drugom državama. 
Mladež koja je slušala britanske sastave The Kinks, The Rolling Stones i The Beatles bila je inspirirana ovom glazbom i sami su počinjali svirati sličnu glazbu. Termin garage rock se nije rabio 1960-ih već je skovan tek kasnije. Bitan čimbenik u popularizaciji garage rocka bio je kompilacijski album Nuggets: Original Artyfacts from the First Psychedelic Era, 1965–1968 koji je objavila izdavačka kuća Elektra Records, 1972.

Pošto se uglavnom radilo o amaterima, zvuk je uglavnom bio sirov i nepročišćen, što je i bila bit zvuka garage rocka. Veliki broj ovih sastava je uglavnom vježbao muziciranje po garažama, odakle i dolazi naziv glazbenog žanra. Pjesme su uglavnom bile jednostavne, sastavljenje od tri akorda, a tekstovi su također bili jednostavni i govorili su uglavnom o nekoj djevojci, ili kako je bilo zabavno na zabavama. Uglavnom su sastavi ovog glazbenog stila bili poznati na lokalnom nivou, a ako bi se uspjeli probiti na nacionalni nivo obično se radilo o samo jednom velikom hitu. Pjesma koja se smatra prva ovog žanra je "Louie Louie" sastava The Kingsmen iz 1963.

Garage rock je inspirirao između ostalog hard rock, punk rock, grunge i college rock.

Poznate pjesme 
"96 Tears" - ? and the Mysterians
"You're Gonna Miss Me" - 13th Floor Elevators
"Liar, Liar" - The Castaways
"Psychotic Reaction" - Count Five
"Hate to Say I Told You So" - The Hives
"Louie Louie" - The Kingsmen
"Hey Joe" - The Leaves
"A Public Execution" - Mouse and the Traps
"Talk Talk" - The Music Machine
"Pushin' too Hard" - The Seeds
"Gloria" - Shadows of Knight
"The Witch" - The Sonics
"Dirty Water" - The Standells
"I Want Candy" - The Strangeloves
"Double Shout of My Baby's Love" - The Swingin' Medallions
"Tick Tick Boom" - The Hives

Izvori

Vanjske veze 

 Allmusic o garage rocku
 60sgaragebands - Stranica na engleskom o garage rocku i garage rock sastavima 

Rock